niešo od bolesti , platničky...- celiatik ?
Prosím , aký liek od bolesti kríže, platničky...pre celiatika..ďakujem
Dobrý deň,
ďakujeme za Vašu otázku.
Bez obsahu lepku je liek
Ibuprofen Dr.Max 400 mg filmom obalené tablety
. Patrí do skupiny liekov, ktoré sa nazývajú NSAID (nesteroidné protizápalové lieky). Tlmia bolesť, zápal a znižujú horúčku. Používajú sa na zmiernenie miernej až stredne silnej bolesti. Pre celiatikov je rovnako vhodný aj liek
Nalgesin S
.
Pre lepšiu účinnosť a rýchlejšiu uľavu od bolesti odporúčam kombinovať jeden z uvedených liekov s magnéziom. Magnézium (horčík) priaznivo pôsobí na svaly a nervy, a preto je dôležitý pre správne fungovanie pohybového aparátu. Bez ohľadu na výber lieku, žiadny voľnopredajný liek nie je určený na dlhododobú liečbu. Preto je potrebné v prípade pretrvávania ťažkostí sa obrátiť na lekára.
Prajem skorú úľavu od ťažkostí.
S pozdravom
PharmDr. Veronika Kiabová